stanford-oval/wikipedia huggingface dataset:
RAMZES666
Ura

Kušnarjov aloitti uransa marraskuussa 2014 Courage Gamingin kanssa, missä hän viipyi kuitenkin vain kuukauden. Hän sai seuraavan tarjouksensa huhtikuun alussa vuonna 2015 ScaryFaceZilta. He voittivat tason 3 turnauksen insideDOTA Challengen nopeasti. He tulivat kuukausien kuluessa kolmanneksi monissa turnauksissa, joita olivat muun muuassa Hitbox EU Championship #2, FirstGameTV Dota 2 Cup, ProDota Cup ja Game Show Invitational. Seuraavaksi he voittivat syyskuussa PGL Dota 2 Pro-AM Qualifier #1 -turnauksen. Kahden viikon kuluttua he tulivat toisiksi Game Show Global eSports Cup Season 1 CIS Qualifierissa.
4. marraskuuta 2015 Kušnarjov siirtyi CIS Rejectsiin. He voittivat tason 2 turnauksen PGL Dota 2 Pro-AM, joka oli Kušnarjovin uran paras sijoitus siihen mennessä. Hän vaihtoi joukkueensa jo kuukauden päästä siirtymällä Team Spiritiin, kun se hankki CIC Rejectsin joukkueen. Loppuvuonna he voittivat vielä yhden turnauksen, joka oli ProDotA Cup Europe #1.
Vuoden 2016 ensimmäisessä ottelussa UCC Hitbox Championshipissä he sijoittuivat kolmansiksi, joka jäi myös heidän joukkueensa viimeisimmäksi hyväksi voitoksi Kušnarjov riveissään. 26. maaliskuuta Team Empire hankki Kušnarjovin joukkueenseensa. Heidän paras sijoituksensa oli kolmas sija tason 1 turnauksesta ESL One Manila 2016. Elokuussa Kušnarjov siirtyi uuteen merkittävään joukkueeseen urallaan, eli Virtus.prohon Fall 2016 -kautta varten. Virtus.prossa hän voitti monia ensimmäisiä sijoituksia monista turnauksista, joita olivat The Summit 6, DOTA Summit 7, ESL One Hamburg 2017, ESL One Katowice 2018, The Bucharest Major, ESL One Birmingham 2018 ja The Kuala Lumpur Major. Syyskuussa 2019 Kušnarjov siirtyi Evil Geniusesiin. He saavuttivat kaksi tason 1 turnausvoittoa, jotka olivat ONE Esports Dota 2 World Pro Invitational Singapore ja DreamLeague Season 13. Huhtikuussa Kušnarjov siirtyi Natus Vincereen. Joukkue ei saavuttanut suurta menestystä.
Kušnarjov siirtyi marraskuussa 2021 uudestaan CIS Rejectsiin vuosien tauon jälkeen. He voittivat yhden tason 3 turnauksen, joka oli DPC EEU 2021/2022 Tour 1: Division II. Sen jälkeen hän siirtyi vajaaksi viideksi kuukaudeksi uudestaan Virtus.prohon, jonka parissa Kušnarjov voitti Dota 2 Champions League Season 12:n. Seuraavaksi Kušnarjovin uralla oli edessä siirtyminen Darksideen hetkeksi vuoden 2022 lopulla ja hän lähti sieltä lopulta seuraavan vuoden helmikuussa. Hetkellisen kokeilun jälkeen HellRaisersilla hän siirtyi viimeisimpään joukkueeseensa 9Pandansiin.
Saavutukset

Kušnarjov on ensimmäinen IVY-pelaaja, joka on saavuttanut 10 000 MMR:n. Hän saavutti tämän saavutuksen 10. marraskuuta 2017. Hän on neljäs pelaaja, joka on saavuttanut tämän kunnian.
Aikakauslehtien Liiton J. V. Snellman -palkinto

Aikakauslehtien Liiton J. V. Snellman -palkinto on Aikakauslehtien Liiton vuodesta 1981 lähtien myöntämä palkinto henkilölle, joka on ansiokkaasti toiminut aikakauslehdistön aseman ja arvostuksen puolesta. Palkinto on suuruudeltaan 2 000 euroa.
Palkitut 1981–2014

Lähde:
| --- | --- |
Vuosi: Palkittu
1981: Urho Kekkonen
1982: Ilmari Turja
1983: Rauno Toivonen
1984: Matti Kuusi
1985: Mikko Pohtola
1986: Max Jakobson
1987: Seikko Eskola
1988: Paavo Haavikko
1989: Kalevi Sorsa
1990: Jaakko Numminen
1991: Rauno Larsio
1992: Tellervo Koivisto
1993: Kirsti Lyytikäinen
1994: Jaakko Iloniemi
1995: Jukka Tarkka
1996: Riitta Uosukainen
1997: Juha Siltanen Pertti Monto
1998: Olli-Pekka Heinonen
1999: Anja Tuomi
2000: Asko Saviaho
2001: Risto Pelkonen
2002: Jacob Söderman
2003: Paavo Lipponen
2004: Kirsti Mäkinen
2005: Ismo Kosonen
2006: Piia-Noora Kauppi
2007: Göte Nyman
2008: Merja Salo
2009: Maija Töyry
2010: Matti Ahtomies
2011:  ?
2012:  ?
2013:  ?
2014:  ?
ABC@home

ABC@home on BOINC-alustalla suoritettava hajautetun laskennan projekti, jossa etsitään ratkaisua lukuteorian abc-konjektuuriin. Marraskuussa 2009 projektissa oli lähes 5 000 aktiivista osanottajaa 92 eri maasta. Projekti on saanut 18 teraflopsin edestä laskenta-aikaa.
Aiheesta muualla

http://abcathome.com/
ABC-saaret (Alankomaat)

ABC-saarien sijainti.
ABC-saaret on nimitys kolmelle Venezuelan edustalla Karibianmeressä sijaitsevalle saarelle, Aruballe, Bonairelle ja Curaçaolle, jotka ovat osa Alankomaiden kuningaskuntaa. Saaret eivät kuulu Euroopan unioniin. Saarista Aruba ja Curaçao ovat autonomisia. Nimitys "ABC" viittaa saarten alkukirjaimiin.
Historia

Saarten ensimmäiset löytäjät saattoivat kuulua Kristoffer Kolumbuksen kapteeneihin 1500-luvun lopussa, mutta kirjeistä peräisin olevan tiedon paikkansapitävyys on myös kyseenalaistettu. Varmoina eurooppalaisina saaret löytäneinä löytöretkeilijöinä pidetään Amerigo Vespuccin retkikuntaa. Myöhemmin saarista tuli Espanjan siirtomaita. Espanjan kolonialistien päämäärä saattoi olla löytää saarilta kultaa ja hopeaa, mutta tulokset jäivät heikoiksi. Espanjalaiset myös orjuuttivat alkuperäisväestön viljelmille sekä toivat katolilaisuuden saarille.
Espanja menetti saaret Hollannille taisteluissa vuonna 1634. Hollannin vallan alla saarten talous parani ja esimerkiksi Curaçaolle perustettiin satama. Orjatyövoimasta luovuttaessa vuonna 1863 saarten talous koki kolauksen, mutta myöhemmin tilannetta korjasi öljyn löytyminen samoihin aikoihin, jolloin mm. Venezuela aloitti öljyn tuottamisen.
Ajoneuvonosturi

Ajoneuvonosturi on moottorin ja pyörien avulla vapaasti paikasta toiseen siirtyvä nosturi, joka on useimmiten luokiteltu myös tieliikenteen ajoneuvoksi. Ajoneuvonosturien paino on yleensä 25–50 tonnia.
Ajoneuvonosturi sekoitetaan helposti nostolava-autoon, joka on henkilönostin, sekä ajoneuvonostimeen eli autonostimeen, joka kuuluu autokorjaamoiden ja katsastusasemien varustukseen.
Ajoneuvonosturin kuljettaminen on luvanvarainen ammatti. Tutkinnon voi suorittaa näyttökokeella.
Aiheesta muualla

Kuvia tai muita tiedostoja aiheesta Ajoneuvonosturi Wikimedia Commonsissa
Albacore

Albacore voi tarkoittaa seuraavia asioita:
HMS Albacore (1781), 16-tykkinen sluuppi
HMS Albacore (1793), 16-tykkinen Pylades-luokan sluuppi
HMS Albacore (1804), 18-tykkinen Merlin-luokan sluuppi
HMS Albacore (1828), kuunari
HMS Albacore (1856), Albacore-luokan tykkivene
HMS Albacore (1883), Albacore-luokan tykkivene
HMS Albacore (1906), Albacore-luokan hävittäjä
HMS Albacore (J101), Algerine-luokan miinanraivaaja.
Albacore-luokka (tykkivene, 1855) Britannian kuninkaallisen laivaston tykkiveneluokka 1800-lopulta
Albacore-luokka (tykkivene, 1883) Britannian kuninkaallisen laivaston tykkiveneluokka 1800- ja 1900-lukujen vaihteesta
Albacore-luokka (hävittäjä) Britannian kuninkaallisen laivaston torpedovenehävittäjäluokka, luokiteltu 1913 osaksi B-luokkaa
USS Albacore kolmen Yhdysvaltain laivaston aluksen nimenä
Fairey Albacore Fairey Aviationin toisessa maailmansodassa valmistama torpedopommittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Albacore”, voi hakea sivunnimihaulla, laajalla sivunnimihaulla tai tekstihaulla.
ABC-valtiot

Argentiina, Brasilia ja Chile.
ABC-valtiot on yhteisnimitys, jota joskus käytetään kolmesta Etelä-Amerikan valtiosta: Argentiinasta, Brasiliasta ja Chilestä. Nämä kolme maata ovat taloudeltaan maanosansa vahvimmat valtiot ja ne tekevätkin keskenään yhteistyötä monissa kehitys- ja aluekysymyksissä.
Historia

ABC-valtiot esiintyi käsitteenä ensimmäisen kerran 20. toukokuuta 1914, kun maat tapasivat Kanadassa Meksikon ja Yhdysvaltojen tulehtuneiden välien takia. Vuonna 1915 kolmen maan välille laadittiin sopimus, jolla oli tarkoitus vastustaa Yhdysvaltojen vaikutusvaltaa alueella. Vuonna 1942 ABC-maat olivat yhdessä Yhdysvaltojen kanssa merkittävässä asemassa ratkaisemassa Perun ja Ecuadorin välistä sotaa.
RASCOM

Regional African Satellite Communication Organization eli RASCOM on afrikkalainen satelliittitietoliikenneyhtiö. Se välittää TV-ohjelmia ja langatonta Internetiä Afrikan maaseudulle.
RASCOM ostaa satelliittipalvelun Mauritiukselle rekisteröidyltä RascomStar-QAF-yhtiöltä.
RASCOMin omistavat Libyan African Investment Portfolio (63%) 45 afrikkalaista tietoliikenneyhtiötä (25%) ja Thales Alenia Space (12%), joka rajoittanee yhtiön suorittamien ostojen kilpailutusta.
Satelliitit > RASCOM-QAF1

RASCOM-QAF1 oli yhtiön ensimmäinen satelliitti, jonka rakensi Thales Alenia Space Ranskassa. Se on Spacebus 4000B3 ja siinä on 12 Ku-kaistan lähetintä ja 8 C-kaistan lähetintä. Se laukaistiin Ariane 5-raketilla 21. joulukuuta 2007.  
 Jo alun alkaen satelliitissa oli teknisiä vikoja ja laukaisu tuotti sille virheellisen kiertoradan. , jonka korjaamisen jälkeen 15 vuoden käyttöikö oli kutistunut kahteen vuoteen. .
RASCOM-QAF1R

Thales Alenia Space myi vuonna 2008 RASCOMSTAR-QAF-yhtiölle toisen satelliitin. Se laukaistiin Ariane 5-raketilla 3. alokuuta 2010.
Aiheesta muualla

rascomstar.com
Alba Vergés

| Alba Vergés |
| --- | --- |

Katalonian parlamentin vt. puhemies
 28. heinäkuuta 2022–  
Edeltäjä:  Laura Borràs
Katalonian parlamentin 1. varapuhemies
 15. kesäkuuta 2021–  
Edeltäjä:  Anna Caula
Katalonian terveysministeri
 29. toukokuuta 2018 – 25. toukokuuta 2021  
Edeltäjä:  Antoni Comín
Seuraaja:  Josep Maria Argimon
Kansanedustaja
 2012–2017, 2018–  
Ryhmä/puolue:  Katalonian tasavaltalainen vasemmisto
Vaalipiiri:  Barcelona
Henkilötiedot
Syntynyt: 3. syyskuuta 1978 (ikä 46) Igualada, Katalonia, Espanja
Kansalaisuus:  Espanja (Katalonia)
Arvonimi: The Honourable
Tiedot
Puolue:  Katalonian tasavaltalainen vasemmisto
Alba Vergés i Bosch (s. 3. syyskuuta 1978) on katalonialainen poliitikko, joka on toiminut Katalonian parlamentin 1. varapuhemiehenä vuodesta 2021 lähtien sekä virkaa toimittavana puhemiehenä vuodesta 2022 lähtien. Vergés edustaa Katalonian tasavaltalaista vasemmistoa.
Vergés syntyi Igualadassa. Hänellä on taloustieteen tutkinto Barcelonan yliopistosta ja tietojohtamisen tutkinto Katalonian avoimesta yliopistosta. Hänet valittiin parlamenttiin ensimmäisen kerran vuonna 2012. Toukokuussa 2018 hänet nimitettiin Katalonian terveysministeriksi, jona hän toimi toukokuuhun 2021 asti. Kesäkuussa 2021 hänet nimitettiin parlamentin 1. varapuhemieheksi. Hän on toiminut virkaa toimittavana puhemiehenä kesästä 2022 lähtien, jolloin puhemies Laura Borràs erotettiin parlamentista korruptiosyytteiden takia.
Aerofobia

Aerofobia voi tarkoittaa seuraavia asioita:
lentopelko, lentokoneisiin ja lentämiseen kohdistuva pelko
raittiin ilman kammo, raittiiseen ilmaan kohdistuva pelko.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aerofobia”, voi hakea sivunnimihaulla, laajalla sivunnimihaulla tai tekstihaulla.
Aigai

Aigai (m.kreik. Αἰγαί, lat. Aegae) tai Aigaiai (m.kreik. Αἰγαῖαι, lat. Aegaeae) voi viitata seuraaviin paikkoihin antiikin Kreikassa:
Aigai, kaupunki Aioliissa
Aigai, kaupunki Akhaiassa
Aigai, kaupunki Kilikiassa
Aigai, kaupunki Makedoniassa, tunnetaan usein paikan nykyaikaisella nimellä Vergína
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aigai”, voi hakea sivunnimihaulla, laajalla sivunnimihaulla tai tekstihaulla.
Aigars Belasovs

Aigars Belasovs (s. 1983[lähde? ]) on latvialainen salibandypelaaja, joka on edustanut Salibandyliigassa pelaavaa Loviisan Toria. Latviassa hän pelaa Cel Tik/Lekringissä.
Aiga-i-le-Tai

| Aiga-i-le-Tai |
| --- | --- |
 Apoliman saari
 Alue tummanpunaisella Samoan kartalla
Valtio:  Samoa
Saari:  Upolu
Pinta-ala:  27 km²
Väkiluku (2016):  5 029
Aiga-i-le-Tai on yksi Samoan hallintoalueista. Se sijaitsee Upolun saaren länsiosassa. Sen pinta-ala on 27 km² ja väkiluku oli vuoden 2016 väestönlaskennassa 5 029.
Hallintoalueeseen kuuluvat myös Apoliman, Manonon ja Nu’ulopan saaret.
Alaskanlahti

| Alaskanlahti |
| --- | --- |
 Alaskanlahti (Gulf of Alaska)
Koordinaatit:  57°N, 144°W
Sijainti:  Tyynenmeren koillisrannikko.
Valtio:  Alaska,  Yhdysvallat
Merialue:  Tyynimeri
Alaskanlahti (engl. Gulf of Alaska) on Pohjois-Amerikan luoteisrannikolla sijaitseva lahti. Se rajautuu pohjoisessa Alaskan etelärannikkoon, lännessä Alaskan niemimaahan ja idässä Alexanderin saaristoon. Merialueen pinta-ala on 1 533 000 neliökilometriä.
Lahden rantaviiva on kauttaaltaan karua metsää ja vuoristoseutua, ja sen varrella sijaitsee useita jäätiköitä, joista irronneita jäävuoria Alaskanvirta kuljettaa pois. Tunnetuimpia vuoria ovat Chugach, Kenai, Fairweather, ja St. Elias. Lahteen laskevista joista merkittävimpiä ovat Susitna ja Copper. Merialueen satamapaikkakuntia ovat Anchorage, Seward ja Pohjois-Amerikan pohjoisin jäätön satama Valdez. Valdez on Alaskan läpi johtavan öljyputken terminaali. Öljyä on löytynyt Cook Inletin seudulta ja Controller Bayn alta.
Suuri osa Yhdysvaltain lounais- ja luoteisosien kausittaisista vesi- ja lumisateista on peräisin Alaskanlahdelta.[lähde? ]
Aqua-satelliitin kuva Alaskanlahden seudusta.
USS Anchorage Anchoragen edustalla.
Ilmakuva Sewardista.
Valdezissa toimiva Alaskan poikki kulkevan öljyputken öljyterminaali.
Aiheesta muualla

Kuvia tai muita tiedostoja aiheesta Alaskanlahti Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
9. helmikuuta

9. helmikuuta on gregoriaanisen kalenterin mukaan vuoden 40. päivä. Vuodesta on jäljellä 325 päivää (karkausvuonna 326).
Nimipäivät

suomalainen kalenteri: Raija, Raisa
suomenruotsalainen kalenteri: Bodil
ortodoksinen kalenteri: Voitto, Pellervo
pohjoissaamenkielinen kalenteri: Ráijá
vanhemmissa kalentereissa: Apollinus, Apollonia, Fanny, Naema, Naemi, Naima, Naimi
Tapahtumia

474 – Zenonista tuli Bysantin valtakunnan kanssahallitsija.
1621 – Gregorius XV:n paavius alkoi. Hän oli viimeinen avoimella äänestyksellä valittu paavi.
1798 – Qianlong, Kiinan neljäs Qing-keisari, luopui vallasta poikansa hyväksi, josta tuli keisari Jiaqing
1822 – Haiti miehitti Dominikaanisen tasavallan.
1885 – Ensimmäiset japanilaiset saapuivat Havaijille.
1861 – Yhdysvaltain sisällissota: Jefferson Davis nimitettiin Konfederaation eli Etelävaltojen presidentiksi Alabaman Montgomeryssä.
1895 – William G. Morgan kehitti lentopallon.
1932 – Alkoholijuomien kieltolaki kumottiin Suomessa. Alkoholiliikkeet avasivat ovensa 5. huhtikuuta kello 10.00.
1965 – Vietnamin sota: ensimmäiset yhdysvaltalaiset taistelujoukot lähetettiin Etelä-Vietnamiin.
1969 – Boeing 747:n prototyypin ensilento.
1971 – Apollo-ohjelma: Apollo 14 palasi maahan kolmannelta miehitetyltä kuulennolta.
1986 – Halleyn komeetta kävi lähellä Maata.
1991 – Liettuan kansa äänesti itsenäistymisen puolesta.
2016 – Kaksi paikallisjunaa törmäsivät Baijerissa, Etelä-Saksassa. Yhdeksän ihmistä kuoli ja yli sata ihmistä loukkaantui onnettomuudessa.
2018 – Talviolympialaisten avajaiset järjestettiin Pyeongchangissa Etelä-Koreassa.
Ai Yazawa

Ai Yazawa (jap. 矢沢 あい, Yazawa Ai, s. 7. maaliskuuta 1967 Osaka) on japanilainen mangaka. Hänet tunnetaan parhaiten mangasta Nana, joka on sovitettu myös animeksi ja draamasarjaksi.
Abby Wambach

Abby Wambach
| Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Mitalit> Maa:   Yhdysvallat.Naisten jalkapallo.MM-kilpailut  | Maa:   Yhdysvallat> Naisten jalkapallo. |
| --- | --- | --- | --- |
|  Kultaa | Kanada 2015 | Jalkapallo |  |
|  Hopeaa | Saksa 2011 | Jalkapallo |  |
|  Pronssia | Yhdysvallat 2003 | Jalkapallo |  |
|  Pronssia | Kiina 2007 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | Jalkapallo |  |
|  Kultaa | Lontoo 2012 | Jalkapallo |  |
Mary Abigail ”Abby” Wambach (s. 2. kesäkuuta 1980) on yhdysvaltalainen jalkapalloilija, pelipaikaltaan hyökkääjä. Hän on pelannut Yhdysvaltain maajoukkueessa 249 ottelua ja tehnyt niissä 183 maalia.
Wambach on saavuttanut MM-kisoissa kultaa vuonna 2015, hopeaa vuonna 2011 sekä pronssia vuosina 2003 ja 2007. Vuoden 2011 MM-kisoissa hänet valittiin kisojen toiseksi parhaaksi pelaajaksi. Ateenan kesäolympialaisissa 2004 hän voitti kultaa tehtyään loppuottelun jatkoajalla 2–1-voittomaalin. Lontoossa 2012 hän voitti toistamiseen olympiakultaa ja oli kisojen toiseksi paras maalintekijä viidellä maalilla.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.ussoccer.com/players/2014/03/15/05/05/abby-wambach#tab-4
Yhdysvaltain joukkue – Jalkapallon naisten MM-kilpailut 2015
1 Solo |
2 Leroux |
3 Rampone |
4 Sauerbrunn |
5 O’Hara |
6 Engen |
7 Boxx |
8 Rodriguez |
9 O'Reilly |
10 Lloyd |
11 Krieger |
12 Holiday |
13 Morgan |
14 Brian |
15 Rapinoe |
16 Chalupny |
17 Heath |
18 Harris |
19 Johnston |
20 Wambach |
21 Naeher |
22 Klingenberg |
23 Press |
Valmentaja Ellis
Afrikanhilsa

| Afrikanhilsa |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Sillikalat Clupeiformes
Alalahko::  Clupeoidei
Heimo::  Litteäsillit Pristigasteridae
Suku::  Ilisha
Laji::  africana
Kaksiosainen nimi
 Ilisha africana  Bloch, 1795 
Synonyymit
 Ilisha dolloi (Boulenger, 1902)  Pellona iserti (Valenciennes, 1847) 
Katso myös
   Afrikanhilsa Wikispeciesissä   Afrikanhilsa Commonsissa 
Infobox OKNimi-testi OKIUCN-testi OK: 
Afrikanhilsa (Ilisha africana) on litteäsillien heimoon (Pristigasteridae) kuuluva kalalaji.
Kuvaus

Laji on tavallisesti noin 16 senttimetriä pitkä, enintään 30-senttinen.
Aigialeia

Aigialeia (m.kreik. Αἰγιάλεια) tai Aigiáleia (kreik. Αιγιάλεια) voi viitata seuraaviin:
Aigiale eli Aigialeia, kreikkalaisen mytologian hahmo
Aigiáleia, kunta Akhaian alueyksikössä Länsi-Kreikan alueella Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aigialeia”, voi hakea sivunnimihaulla, laajalla sivunnimihaulla tai tekstihaulla.
ABC-piirustuskoulu

ABC-piirustuskoulu oli vuonna 1937 perustettu kirjeopisto, joka toimi Helsingistä käsin. Kirjekoulun johtajaopettajana vuosina 1946–1966 oli kuvataiteilija Unto Pusa. Kirjekurssi oli varsin suosittu, ja monet myöhemmin taiteilijoina tunnetuksi tulleet hankkivat ensimmäiset oppinsa sen avulla. Kurssia ovat käyneet muun muassa Kauko Lehtinen, Rafael Wardi ja Simo Hannula. ABC-piirustuskoulu ja Linguaphone-kielikoulu olivat mainostoimisto Erva-Latvalan perustamia ja sen omistuksessa vuosina 1941–1970.
ABC-piirustuskoulun opetus perustui pariisilaisen kirjekurssin nimeltä École A.B.C. de dessin menetelmiin. Kurssi oli kolmen vuoden pituinen. Siihen sisältyi 12 kirjettä tehtävineen, jotka lähetettiin kouluun palautetta varten. Pyrkimyksenä oli opastaa oppilaita taiteen ymmärtämisessä ja piirtämisen tekniikassa. Taitojen soveltamista käyttötaiteeseen rohkaistiin ja mukana oli muun muassa mainospiirtämiseen liittyviä tehtäviä. Muun hyödyn ohella toivottiin, että piirtämisestä tulisi hauska ja terveellinen harrastus, joka  opettaa näkemään luonnon uudella tavalla.
Tehtävät johdattelivat usein havainnosta piirtämiseen. Oppilaita kehotettiin toistuvasti piirtämään suoraan luonnosta niin muotokuvia, maisemia kuin eläimiä ja muuta ympärillä näkyvää, ja kehotettiin välttämään kirjeiden kuvituksen kopioimista, oli se sitten tietoista tai tiedostamatonta. Näkemisen taitoa harjoitettiin muun muassa piirtämällä aihe ensin tarkoin havainnon mukaan ja sen jälkeen muistista. Kurssiin liittyi vihkosia ja kirja, joihin oli koostettu monipuolisesti tietoa taiteesta, taiteen tekemisen filosofiasta, sommittelusta, tekniikoista ja eri taiteilijoista. Oppilaita kehotettiin myös käymään taidenäyttelyissä ja tutustumaan taidehistoriaan, sekä perustamaan taideyhdistyksiä eri puolille maata. Mukana oli valmis ehdotus yhdistyksen säännöiksi.
Kirjallisuutta

W. K. Latvala (koonnut): Piirtäjän käsikirja. Helsinki: ABC piirustuskoulu, 1944.
Aiheesta muualla

ABC-piirustuskoulun lehti-ilmoitus, Suomen Kuvalehti, 23.10.1937, nro 43, s. 33, Kansalliskirjaston digitaaliset aineistot
Afrikanhäntäheinä

| Afrikanhäntäheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Häntäheinät Dinebra
Laji::  retroflexa
Kaksiosainen nimi
 Dinebra retroflexa  (Vahl) Panz. 
Synonyymit
 Cynosurus retroflexus  Dinebra paspaloides 
Katso myös
   Afrikanhäntäheinä Wikispeciesissä   Afrikanhäntäheinä Commonsissa 
Infobox OKNimi-testi OK: 
Afrikanhäntäheinä eli häntäheinä (Dinebra retroflexa) on heinäkasvien (Poaceae) heimoon, häntäheinien (Dinebra) sukuun kuuluva kasvilaji. Se on löyhästi mätästävä, yksivuotinen heinälaji, joka voi kasvaa 50 cm korkeaksi tai korkeammaksikin. Korret ovat kasvutavaltaan kohenevia ja usein alimmista solmuistaan juurehtivia. Lehtilavat ovat 4,5–28 cm pitkiä ja 0,4–0,8 cm leveitä. Kukintona on 0,6–5 cm pitkistä tähkämäisistä osakukinnoista muodostuva kukinto, joka voi kokonaisuudessaan olla 8–34 cm pitkä. Kukinto on aluksi pysty, mutta hedelmien kypsyessä siitä tulee veltto. Kukinnon kussakin tähkylässä on yhdestä kolmeen kukkaa ja tähkylät ovat 5,7–9 mm pitkiä. Tähkylöiden kaleet ovat 6,1–8,2 mm pitkiä, kapeansoikeita ja keskenään erinäköisiä.
Afrikanhäntäheinää tavataan tropiikissa ympäri maailmaa.
Aiheesta muualla

Laji.fi: Afrikanhäntäheinä (Dinebra retroflexa)
JSTOR Global Plants: Dinebra retroflexa (englanniksi)
Integrated Taxonomic Information System (ITIS): Dinebra retroflexa (englanniksi)
Global Biodiversity Information Facility (GBIF): Dinebra retroflexa (englanniksi)
Flora of North America: Dinebra retroflexa (englanniksi)
Flora of China: Dinebra retroflexa (englanniksi)
Aigimios

Aigimios oli kreikkalaisessa mytologiassa Doroksen, doorilaisten kantaisän, poika. Hän pyysi Heraklesta auttamaan häntä sodassa lapiitteja vastaan, ja tarjosi tälle kolmannesta valtakunnastaan kiitokseksi palveluksestaan. Sotaretken päätyttyä voitokkaasti Herakles kuitenkin jätti osuutensa Aigimioksen huomaan pyytäen tätä huolehtimaan siitä hänen jälkeläisiään varten. Aigimios kasvatti Herakleen pojan, Hylloksen, omien poikiensa Dymaan ja Pamfyloksen rinnalla. Doorilaisten heimojen nimet on johdettu kantaisiensä, Aigimioksen poikien, mukaan: hylleis, dymanes ja pamfyloi.
Aerofoni

Esimerkki aerofonista: udu.
Aerofoni on yleisnimi soittimille, jotka ottavat ilmavirtauksesta ääniaalloiksi muunnettavaa energiaa. Tämä tapahtuu ilman, että soittimen tai siinä olevan kielen vapaa värähtely suoraan tuottaisi merkittävää ääntä. Nimityksen keksivät Erich Moritz von Hornbostel ja Curt Sachs luokitellessaan musiikki-instrumentteja vuonna 1914. Hornborstel–Sachs-luokittelussa aerofonit jaetaan edelleen kahteen alaluokkaan:
Vapaat aerofonit eli vapaalehdykkäsoittimet, joissa ilman värähtely ei jää värähtelemään soittimen sisälle. Tällaisia ovat muun muassa huuliharppu ja harmonikka. Näissä kielen värähtely saa energiansa ilmavirrasta. Värähtely puolestaan moduloi virtausta niin, että ensisijaisesti kielen ominaisuudet määräävät äänenkorkeuden.
Suljetut aerofonit, joissa huomattavimmin värähtelee soittimen sisällä oleva ilmatilavuus. Näitä ovat liki kaikki puhallinsoittimet. Puhallinsoittimissa äänenkorkeus määräytyy ensisijaisesti värähtelytilavuuden ulottuvuudesta ja äänen korkeutta säädetään muuttamalla värähtelytilavuutta.
Aiheesta muualla

Kuvia tai muita tiedostoja aiheesta Aerofoni Wikimedia Commonsissa